Rikunarita-ORG/Wikinium huggingface dataset:
# ריווינגטאן שול

די **ריווינגטאן שול** איז דער שול אין דער לאוער איסט סייד, אויף ריווינגטאן גאס צווישן לאדלוי און ארטשערד גאסן. ס׳איז אויך באקאנט אלס די ערשטע ראמעינישע שול, אוואו עס האט געווירבעלט מיט אידן אין די צייטן ווען איסט סייד איז געווען יידיש, עס האבן דארטן אויפגעטרעטן די גרעסטע חזנים אין דער אידישער היסטאריע, יאסעלע ראזנבלאט, קאסעוויצקי, און נאך.

איר לעצטער רב, הרב יעקב שפיגל, איז געשטארבען פון א פאטאלער הארץ אטאקע מוצאי תענית שבעה עשר בתמוז אינמיטען א סעודת ברית וואס ער האט געמאכט פאר א פרייען פארפאלק.

זיינע קינדער ר' שמואל פון איסט סייד ר' משה פיינשטיין'ס כולל, און זיין ברודער גרשון שפיגעל דער טוען רבני פון לעיקוואד, דינען צוזאמען היינט צוטאגס ברבנות.

עס איז צאמגעפאלן די דאך, און די שפיגל קינדער האפן אז דאס וועט ברענגען געלט אויפצולעבן די שול.

אלע היסטארישע אידישע שולן פון דער גארער אידישער וועלט.

 אור הצפון שול • בית המדרש הגדול (מאנהעטן) • בעלזער שול • גרויסע שול (ירושלים) • מוסיוף שול • סאטמאר שוהל 13 הופער • סאטמאר שוהל ראדני • סאטמאר שוהל 53 סטריט (בארא פארק)  • שומר שבת (בארא פארק) • ריווינגטאן שול • עלדריזש סטריט שול • חורבת ר' יהודא החסיד • בית ישראל (שול) • ראוד איילענד טורא • חתם סופר שול · תפארת ישראל שול
# בית המדרש הגדול (מאנהעטן)

בית המדרש הגדול פון מאנהאטן
**בית המדרש הגדול** איז די גרויסע שול פון דער לאוער איסט סייד, אויף קלינטאן סטריט הארט נעבן דער וויליאמסבורג בריק. וויליאמסבורגער איינוואוינער זענען זייער באקאנט מיט דעם היסטארישן בנין, ווייל ער געפינט זיך אויפן וועג פון אפסטעיט - קרית יואל, מאנסי, אדער די קאנטרי - דורכן עף.די.אר. דרייוו. מען פארט דארט דורך פארן ארויפגייענדיג אויף דעלענסי סטריט צו דער בריק אריבער קיין וויליאמסבורג.

אין דער שול האט געדינט דער איינציגסטער רב הראשי פון ניו יארק הרב יעקב יוסף און אויך צום לעצט הרב אפרים אשרי ז"ל. היינט דינט דארטן ברבנות זיין איידעם הרב גרינבוים, זון פון הרב שמעי' גרינבוים שליט"א פון וויליאמסבורג פארפאסער פון פירוש *סייעתא דשמיא* אויף משניות.

עס איז קוים דא מנין דארטן, און מ'באנוצט זיך נאר מיטן קעלער. דער היכל פון שול איז חרוב ונחרב און ס'רעגנט אריין. די ווענט זענען געשפאלטן, און בעלי חיים וואוינען דארטן פראנק און פריי. עס איז נישטא קיין געלט דאס אויפצוהאלטן. ווארשיינליך וועט זיין סוף זיין דער זעלבער ווי דעם באקאנטן היסטארישן ריווינגטאן שול, וואו די סטרוקטור איז איינגעפאלן מחמת נאכלעסיגקייט. און די פראפערטי וועט נאכדעם קענען שארן מיליאנען פון ריעל עסטעיט געביידע העכער די שול.

אלע היסטארישע אידישע שולן פון דער גארער אידישער וועלט.

 אור הצפון שול • בית המדרש הגדול (מאנהעטן) • בעלזער שול • גרויסע שול (ירושלים) • מוסיוף שול • סאטמאר שוהל 13 הופער • סאטמאר שוהל ראדני • סאטמאר שוהל 53 סטריט (בארא פארק)  • שומר שבת (בארא פארק) • ריווינגטאן שול • עלדריזש סטריט שול • חורבת ר' יהודא החסיד • בית ישראל (שול) • ראוד איילענד טורא • חתם סופר שול · תפארת ישראל שול
# 432 פארק עוועניו

**432 פארק עוועניו** (ענגליש: 432 Park Avenue) איז א אויפקומענדע קאנדאמיניום וואלקן-קראצער געביידע אין ניו יארק סיטי.

עס איז די דריט העכסטע געביידע אין די פאראייניגטע שטאטן, צווייט העכסטע אין ניו יארק סיטי און איינע פון די העכסטע בנינים אין וואס מע וואוינט אין די גארער וועלט.

זי פארמאגט 89 שטאָק און איז 1,396 פוס הויעך.

## ווערט

די פריערדיגע בנין וואס איז געשטאנען אויף דעם ארט, די דרעיק האטעל געבויעט אין 1926, איז פארקויפט געווארן פאר 440 מיליאן אום 2006 און איז אראפגעווארפן א יאהר דערנאך.

די סך הכל קאסטן פון אויפבויען די געביידע איז 1.25 ביליאן אמעריקאנע דאלאר.

## כראנאלאגישע סדר פון בויען

אין סעפטעמבער 2011 האט מען געלייגט דעם יסוד, דאס בויען העכער דער ערד האט זיך אנגעהויבן אום מאי 2012 און די דרויסנדיגע סטרוקטור איז פארענדיגט געווארן אין אקטאובער 2014.

ס'איז ערווארטעט אז אויף פרילינג פון 2015 וועט מען זיך שוין אריינציהען דערין.
# בראדוויי טעאטער

**בראדוויי טעאטער** (ענגליש: *Broadway theatre*), באוואוסט געוויינלעך סתם **בראדוויי**, איז שייך צו טעאטרישע פארשטעלונגען וואס קומען פאר אין די 40 פראפעסיאנעלע טעאטערס מיט מער ווי 500 זיצן וואס געפינען זיך אינעם טעאטער דיסטריקט און לינקאן צענטער אויף בראדוויי, אין דער ניו יארק סיטי בארא מאנהעטן. צוזאמען מיט די לאנדאנער וועסט ענד טעאטערס, ווערן די בראדוויי טעאטערס ברייט גערעכנט דער העכסטער ניווא פון קאמערציעלן טעאטער אין דער ענגליש־רעדנדיקער וועלט.

דער בראדוויי טעאטער דיסטריקט איז א פאפולערע טוריסטן אטראקציע אין ניו יארק סיטי. לויט דער בראדויי ליגע, האבן בראדוייי פארשטעלונגען פארקויפט אומגעפער US$1.27 ביליאן ווערט פון בילעטן אין דעם 2013-14 סעזאן, ארויף 11.4% פון US$1.139 ביליאן אינעם 2012-13 סעזאן. אין 2013-14 זענען בייגעווען 12.21 מיליאן מענטשן, ארויף 5.5% פון דעם 2012-13 סעזאנס 11.57 מיליאן.

## וועבלינקען

וויקימעדיע קאמאנס האט מעדיע שייך צו:
 בראדוויי טעאטער

## רעפערענצן
# טעלעקאמוניקאציע

**טעלעקאמוניקאציע** איז די טראנסמיסיע פון סיגנאלן אריבער א מהלך פארן צווען פון קאמוניקאציע. אמאל פלעגט מען דאס פועלן מיט רויך סיגנאלן, פויקן, סעמאפאר אדער פֿענער. הײַנטיגע צײַטן איז טעלעקאמוניקאציע אויסגעפירט עלעקטראניש מיט, למשל, טעלעפאן, ראדיא און קאמפיוטער. די ערשטע אויסגעפֿינערס אינעם פֿעלד פון טעלעקאמוניקאציע זענען געווען אלעקסאנדער גרעהעם בעל, גוגליעלמא מארקאני און זשאן לאגי בערד. טעלעקאמוניקאציע איז א חשובער טייל פון דער וועלטליכער עקאנאמיע; די אינדוסטריע איז געשעצט מיט א ווערט פֿון $1.2 טריליאן טאלער אום 2006.
# קאצושיקא האקוסיי

קאצושיקא האקוסיי
葛飾北斎|  |
|
געבורט |
31 אקטאבער 1760 יאפאן  |
|
טויט |
10 מאי 1849 (אלט 88) Q215646, יאפאן  |
|
מדינה |
יאפאן  |
|
אונטערשריפט |   |
|   |

"רויטער בארג פֿודזשי", דער צווייטער פון האקוסייס סעריע פון 36 דרוקן פון בארג פֿודזשי
**קאַצושיקאַ האקוסײַ** (יאפאניש:
葛飾北斎; ‏ אקטאבער 1760– 10טן מיי, 1849), איז געווען א יאפאנעזער מאלער. ער איז געווען דער פירנדיקער מייסטער פון כינעזישן מאלעריי, און איז מערסט באקאנט אין דער מערב־וועלט פאר זיינע "36 אספעקטן אויף בארג פודזשי".
דעם גרעסטן טייל פון זיין ווערק האט האקוסיי געשאפן ווען ער איז געווען עלטער פון 60. ער האט געזאגט אז נאר ווען איז אלט 100 יאר וועט ער האבן א גוטן פארשטאנד פון לעבעדיקע באשעפענישן, און דעמאלסט וועט ער קענען ווערן א ווארהאפטיקער מאלער.

## יונגע יארן

האקוסיי איז געבוירן געווארן אין 1760 אין עדא, יאפאן. ביי די 6 יאר האט ער אנגעהויבן מאלן.

## וועבלינקען

וויקימעדיע קאמאנס האט מעדיע שייך צו:
 קאצושיקא האקוסיי
# אינסטאגראם

אינסטאגראם|  |
| www.instagram.com |

**אינסטאגראם** איז א סאציאלע-מעדיע אפליקאציע צו טיילן זיך מיט בילדער און ווידעאס, פאר מאביל, דעסקטאפ און וועב.

עס איז באשאפן געווארן דורך קעווין סיסטראם און מייק קרוגער אום תש"ע אלס א פרייע עפפ פאר דער iOS אפערירן־סיסטעם. די ענדרויד ווערזיע איז פובליצירט געווארן אום תשע"ב.
# פאדקעסט

**פּאָדקאַסט** איז אן אוידיא אדער ראדיא פראגראם וואס איז ספעציעל פארמאטירט געווארן אין א טעקע פאר די פאפולערע אייפאד עם.פי.3 שפילער וואס די עפל פירמע האט ערצייגט.

די אייפאד איז די בעסט גייענדיגע דידזשיטעל שפילער, און קען האלטן פון 8 גיג ביז 80 גיג